# สมเด็จพระราชินีอาเล็กซานดราแห่งยูโกสลาเวีย
อาเล็กซานดราแห่งกรีซและเดนมาร์ก สมเด็จพระราชินีแห่งยูโกสลาเวีย (ภาษากรีก:Αλεξάνδρα της Ελλάδος και της Δανίας, 25 มีนาคม ค.ศ. 1921 - 30 มกราคม ค.ศ. 1993) เป็นพระอัครมเหสีในสมเด็จพระราชาธิบดีเปตาร์ที่ 2 แห่งยูโกสลาเวีย พระมหากษัตริย์พระองค์สุดท้ายแห่งยูโกสลาเวียและเป็นพระราชชนนีในผู้อ้างสิทธิในราชบัลลังก์องค์ปัจจุบันคือมกุฎราชกุมารอาเล็กซานดาร์แห่งยูโกสลาเวีย

 พระราชสมภพและช่วงต้นพระชนม์ชีพ 
thumb|left|200px|เจ้าหญิงอาเล็กซานดราและสมเด็จพระราชินีโซเฟีย พระอัยยิกา
พระนางพระราชสมภพ 5 เดือนหลังจากพระราชบิดาคือสมเด็จพระเจ้าอาเลกซันโดรสที่ 1 แห่งกรีซเสด็จสวรรคต พระนางเป็นพระราชธิดาจากการอภิเษกสมรสต่างฐานะ ซึ่งพระราชมารดาของพระนางคืออัสปาเซีย มานอส สมเด็จพระเจ้ากอนสตันดีโนสที่ 1 แห่งกรีซผู้เป็นพระอัยกาฝ่ายพระราชชนกของพระนางได้ฟื้นคืนสู่ราชบัลลังก์หลังจากการลี้ภัยและพระเจ้าอาเลกซันโดรสผู้เป็นพระราชโอรสสวรรคต เนื่องจากพระราชบิดาของเจ้าหญิงอาเล็กซานดราทรงสมรสกับสตรีชนชั้นต่ำกว่า ซึ่งเป็นการฝ่าฝืนธรรมเนียมและการที่พระนางพระราชสมภพหลังจากพระราชบิดาสวรรคต จึงทำให้พระนางถูกตัดสินเป็นบุตรนอกกฎหมาย

ด้วยพระราชเสาวนีย์ของสมเด็จพระราชินีโซเฟียผู้เป็นพระราชชนนีในพระเจ้าอาเลกซันโดรสและเป็นพระอัยยิกาของเจ้าหญิง ทำให้กฎหมายนี้จบลงในเดือนกรกฎาคม ค.ศ. 1922 ที่ซึ่งได้รับการเห็นชอบจากกษัตริย์ถึงความชอบธรรมของการอภิเษกสมรสแห่งราชวงศ์ โดยไม่ต้องรับการเห็นชอบ แม้กระทั่งจะส่งผลมาในภายหลังคือ จะไม่ทรงเป็นพระบรมวงศ์ สมเด็จพระเจ้ากอนสตันดีโนสทรงประกาศพระราชกฤษฎีกาในราชกิจจานุเบกษาวันที่ 10 กันยายนปีเดียวกัน ว่ามีพระบรมราชวินิจฉัยเห็นชอบด้วยกับการอภิเษกสมรสระหว่างสมเด็จพระเจ้าอาเลกซันโดรสกับแอสปาเซีย มานอส ทำให้เจ้าหญิงอเล็กซานดราทรงเป็นบุตรในกฎหมายของกรีกแต่จะไม่มีสิทธิในการสืบราชบัลลังก์ภายใต้รัฐธรรมนูญ

ดังนั้นเจ้าหญิงอาเล็กซานดราและพระราชมารดาทรงได้รับพระอิสริยยศเป็น"เจ้าหญิงแห่งกรีซและเดนมาร์ก"และพระอิสริยยศชั้นรอยัลไฮเนส

 อภิเษกสมรสและบั้นปลายพระชนม์ชีพ 
thumb|left|สมเด็จพระเจ้าเปตาร์ที่ 2 แห่งยูโกสลาเวียและเจ้าหญิงอาเล็กซานดราแห่งกรีซและเดนมาร์ก พระอัครมเหสี
ในปี ค.ศ. 1944 เจ้าหญิงได้เดินทางไปลอนดอน ทรงอภิเษกสมรสกับสมเด็จพระเจ้าเปตาร์ที่ 2 แห่งยูโกสลาเวียและทรงมีพระประสูติกาลเจ้าฟ้าชายอาเล็กซานดาร์ มกุฎราชกุมารแห่งยูโกสลาเวียในวันที่ 17 กรกฎาคม ค.ศ. 1945 ที่โรงแรมคาริจส์ กรุงลอนดอน เนื่องจากพระราชสวามีและพระนางมีพระพลานามัยไม่ดี และทรงมีปัญหาต่างๆมากมายเช่นด้านสุขภาพและการเงิน เจ้าชายอเล็กซานเดอร์จึงได้รับการเลี้ยงดูโดยพระอัยยิกา เจ้าหญิงอัสปาเซีย ทรงเป็นพระอภิบาลแทน สมเด็จพระราชินีอาเล็กซานดราทรงทุกข์ใจอย่างมากเกี่ยวกับปัญหาต่างๆและมีรายงานว่าพระนางทรงพยายามกระทำอัตวินิบาตกรรมหลายครั้ง ถึงแม้ว่าพระราชวงศ์ไม่เห็นด้วยในการกระทำของพระนาง เมื่อสมเด็จพระเจ้าเปตาร์ที่ 2 เสด็จสวรรคตด้วยพระโรคพระยกน(ตับ)แข็ง หลังจากความล้มเหลวในการถวายปลูกถ่ายพระยกน ทำให้พระนางต้องแก้ปัญหาต่างๆเพียงพระองค์เดียว

สมเด็จพระราชินีอาเล็กซานดราเสด็จสวรรคตที่ ซัสเซ็กส์ตะวันออก ประเทศอังกฤษ สิริพระชนมพรรษา 71 พรรษาและพระบรมศพของพระนางได้ถูกฝังที่พระตำหนัก เมืองตาตอย ประเทศกรีซ

 พระราชอิสริยยศ 
 เจ้าหญิงอาเล็กซานดรา กลึคส์บวร์ค (25 มีนาคม ค.ศ. 1921 - 10 กันยายน ค.ศ. 1922)
 เฮอร์รอยัลไฮเนส เจ้าหญิงอาเล็กซานดราแห่งกรีซและเดนมาร์ก (10 กันยายน ค.ศ. 1922 - 20 มีนาคม ค.ศ. 1944)
 เฮอร์มาเจสตี สมเด็จพระราชินีแห่งยูโกสลาเวีย (20 มีนาคม ค.ศ. 1944 -  29 พฤศจิกายน ค.ศ. 1945)
 เฮอร์มาเจสตี สมเด็จพระราชินีอาเล็กซานดราแห่งยูโกสลาเวีย (29 พฤศจิกายน ค.ศ. 1945 - 30 มกราคม ค.ศ. 1993)